text: Kommune vil kræve kors fjernet
  10 oktober 2013 kl. 14.23
  Endnu en myndighed kræver de 16.000 kors langs motorvejen ved Hedensted fjernet. Det er Hedensted Kommune, men foreningen Retten til Liv nægter at fjerde de mange hvide kors.
  For knap tre uger siden plantede foreningen Retten til Liv korsene for at få fokus på de 16.000 årlige aborter i Danmark.
  Vejdirektoratet har allerede krævet korsene fjernet. Og det samme agter Hedensted kommune nu også.
  
  Å-beskyttelses-linie
  Korsene står for tæt på Gesager å - og dermed indenfor den såkaldte å-beskyttelseslinie. Derfor er de ulovlige, siger afdelingsleder for Plan og Byg i kommunen, Carsten Riisgaard til P4 Trekanten.
  Hedensted har dog ikke udstedt et påbud endnu.
  Men foreningen Retten til Liv nægter at fjerne korsene. De har allerede svaret Vejdirektoratet, som nu gransker foreningens svarskrivelsen. Og så længe de gør det, bliver korsene stående.
  Efter nogle få dage blev ca. 500 af de 16.000 kors væltet af ukendte gerningsmænd.
  